ET Euroopa Liidu Teataja C 9/12

Euroopa Kohtu (esimene koda) 8. novembri 2012. aasta otsus (Najvyšší súd Slovenskej republiky eelotsusetaotlus — Slovakkia) — Daňové riaditeľstvo Slovenskej republiky versus Profitube spol. sro

(Kohtuasi C-165/11) (1)

(Kuues käibemaksudirektiiv - Kohaldatavus - Ühenduse tolliseadustik - Kolmandast riigist pärinev kaup, mis on suunatud tolliladustamisprotseduurile liikmesriigi territooriumil - Kauba töötlemine peatamissüsteemi vormis seestöötlemise protseduuri alusel - Kauba müük ja uuesti tolliladustamisprotseduurile suunamine - Kõigi tehingute ajal samas tollilaos hoidmine - Kauba tarnimine tasu eest riigi territooriumil - Käibemaksuga maksustatav teokoosseis)

2013/C 9/17

Kohtumenetluse keel: slovaki

Eelotsusetaotluse esitanud kohus

Najvyšší súd Slovenskej republiky

Põhikohtuasja pooled

Kaebuse esitaja: Daňové riaditeľstvo Slovenskej republiky

Vastustaja: Profitube spol. sro

Ese

Eelotsusetaotlus — Najvyšší súd Slovenskej republiky — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307), artikli 3 lõike 3, artikli 37 lõike 2, artiklite 79, 84, 98, 114 ja 166, nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artiklite 2, 3, artikli 5 lõike 1, artiklite 7, 10, 16 ja 33a ning komisjoni 2 juuli 1993. aasta määruse nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, lk 1; ELT eriväljaanne 02/06, lk 3) artikli 1 punkti 7 tõlgendamine — Kaup, mis on pärast kolmandast riigist importimist paigutatud liikmesriigis avalikku tollilattu, et seda seejärel tollilaos töödelda peatamissüsteemi vormis seestöötlemise protseduuri alusel, ning mille töötleja vabasse ringlusse viimata lõpuks võõrandas samas tollilaos teisele sama liikmesriigi äriühingule ja mis on suunatud uuesti tolliladustamisprotseduurile — Käibemaksusüsteemi kohaldatavus — Mõiste „kauba tarnimine tasu eest liikmesriigi territooriumil” — Mõiste „õiguste kuritarvitamine” — Terasprofiilideks töödeldud terasest rullid

Resolutsioon

Juhul, kui kolmandast riigist pärinev kaup on liikmesriigis suunatud tolliladustamisprotseduurile, siis töödeldud peatamissüsteemi vormis seestöötlemise protseduuri alusel ning seejärel müüdud ja suunatud uuesti tolliladustamisprotseduurile, kuid jäänud kõigi nende tehingute ajal samasse tollilattu, mis asub selle liikmesriigi territooriumil, on kauba müük nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, muudetud nõukogu 26. aprilli 2004. aasta direktiiviga 2004/66/EÜ, artikli 2 punkti 1 alusel käibemaksuga maksustatud, kui just nimetatud liikmesriik ei ole kasutanud talle antud võimalust vabastada see müük maksust sama direktiivi artikli 16 lõike 1 alusel, mille kontrollimine on liikmesriigi kohtu ülesanne.

(1) ELT C 194, 2.7.2011.